title: 2006/823/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με την εκκαθάριση των λογαριασμών του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/70

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2006
   σχετικά με την εκκαθάριση των λογαριασμών του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004
   (2006/823/EK)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004 συνοδευόμενη από τις απαντήσεις του Ιδρύματος (2),

               —

               έχοντας υπόψη τη σύσταση του Συμβουλίου, της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και συγκεκριμένα το άρθρο 185,

               —

               έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (4) και συγκεκριμένα το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5) και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών (Α6-0093/2006),

               1.

               σημειώνει τα ακόλουθα ποσά για τους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για τα οικονομικά έτη 2004 και 2003·
               Λογαριασμός διαχείρισης των οικονομικών ετών 2004 και 2003

                           (1000 ευρώ)

                           2004

                           2003

                           Έσοδα

                           Επιχορηγήσεις της Επιτροπής

                           18 000

                           17 090

                           Διάφορα έσοδα

                           85

                           47

                           Χρηματοοικονομικά έσοδα

                           0

                           35

                              Σύνολο εσόδων (α)

                              18 085

                              17 172

                           Δαπάνες

                           Προσωπικό — Τίτλος Ι του προϋπολογισμού

                           Πληρωμές

                           8 606

                           8 927

                           Μεταφερθείσες πιστώσεις

                           132

                           109

                           Διοίκηση — Τίτλος ΙΙ του προϋπολογισμού

                           Πληρωμές

                           1 267

                           968

                           Μεταφερθείσες πιστώσεις

                           489

                           224

                           Επιχειρησιακές δραστηριότητες — Τίτλος ΙΙΙ του προϋπολογισμού

                           Πληρωμές

                           5 056

                           3 733

                           Μεταφερθείσες πιστώσεις

                           2 522

                           2 817

                              Σύνολο δαπανών (β)

                              18 072

                              16 778

                              Εκτέλεση για το οικονομικό έτος (α — β)

                              13

                              394

                           Μεταφερόμενο υπόλοιπο από το προηγούμενο οικονομικό έτος

                           - 1 296

                           - 1 836

                           Πιστώσεις που μεταφέρθηκαν και ακυρώθηκαν

                           35

                           118

                           Υπόλοιπα από μεταφορά από το προηγούμενο έτος, τα οποία δεν χρησιμοποιήθηκαν

                           17

                           19

                           Έκτακτο υπόλοιπο από προηγούμενα έτη

                           2

                           0

                           Πιστώσεις του Phare που μεταφέρθηκαν και ακυρώθηκαν

                           8

                           0

                           Εισπραχθέντα έσοδα του Phare

                           0

                           639

                           Προς είσπραξη έσοδα του Phare

                           0

                           361

                           Δαπάνες του Phare

                           0

                           - 1 000

                           Συναλλαγματικές διαφορές

                           - 4

                           9

                              Υπόλοιπο για το οικονομικό έτος

                              - 1 225

                              - 1 296

               2.

               εγκρίνει την εκκαθάριση των λογαριασμών του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004·

               3.

               αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  ΕΕ C 269 της 28.10.2005, σ. 40.

      (2)  ΕΕ C 332 της 28.12.2005, σ. 82.

      (3)  EE L 248 της 16.9.2002, σ. 1.

      (4)  EE L 139 της 30.5.1975, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1111/2005 (EE L 184 της 15.7.2005, σ. 1).

      (5)  ΕΕ L 357 της 31.12.2002, σ. 72. Κανονισμός όπως τροποποιήθηκε από τον κανονισμό (EΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).
    ---documentbreak---

               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/72

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004 συνοδευόμενη από τις απαντήσεις του Ιδρύματος (2),

               —

               έχοντας υπόψη τη σύσταση του Συμβουλίου, της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), συγκεκριμένα το άρθρο 185,

               —

               έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (4) και συγκεκριμένα το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5) και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών (Α6-0093/2006),

               Α.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2004 είναι αξιόπιστοι και ότι οι υποκείμενες πράξεις, στο σύνολό τους, είναι νόμιμες και κανονικές,

               B.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση από όλους τους οργανισμούς, εξαιρουμένων των ρητών επιφυλάξεων για το οικονομικό έτος 2004 που αφορούν την Ευρωπαϊκή Υπηρεσία Ανασυγκρότησης, το Ευρωπαϊκό Κέντρο για την Ανάπτυξη της Επαγγελματικής Κατάρτισης, το Ευρωπαϊκό Ίδρυμα Επαγγελματικής Εκπαίδευσης, το Ευρωπαϊκό Παρατηρητήριο των Φαινομένων Ρατσισμού και Ξενοφοβίας και την Ευρωπαϊκή Αρχή για την Ασφάλεια των τροφίμων,

               1.

               υπενθυμίζει ότι σύμφωνα με το άρθρο 185 του δημοσιονομικού κανονισμού το Κοινοβούλιο χορηγεί απαλλαγή για την εκτέλεση των προϋπολογισμών των οργανισμών οι οποίοι δημιουργούνται από τις Κοινότητες, διαθέτουν νομική προσωπικότητα και λαμβάνουν επιχορηγήσεις που χρηματοδοτούνται από τον προϋπολογισμό· επισημαίνει ωστόσο ότι δεν χρηματοδοτούνται πλήρως ή και εν μέρει όλοι αυτοί οι οργανισμοί μέσω επιχορηγήσεων από τον προϋπολογισμό· τονίζει ότι η απόφαση περί απαλλαγής καλύπτει επομένως τόσο τη χρηματοδότηση από τον προϋπολογισμό όσο και τη χρηματοδότηση εκτός προϋπολογισμού αυτών των οργανισμών· θεωρεί απαράδεκτο ότι μερικοί από τους οργανισμούς που έχουν ιδρυθεί από την Ένωση είναι υπόλογοι για τη δαπάνη εσόδων από πηγές εκτός του προϋπολογισμού ενώ άλλοι οργανισμοί που δεν λαμβάνουν επιδότηση από τον προϋπολογισμό δεν είναι υπόλογοι· επιβεβαιώνει την αρχή σύμφωνα με την οποία όλοι οι κοινοτικοί οργανισμοί, είτε επιχορηγούνται είτε όχι, υπόκεινται στη χορήγηση απαλλαγής από το Κοινοβούλιο, ακόμη και όταν, δυνάμει των ιδρυτικών κειμένων τους, παρεμβαίνει στο επίπεδο αυτό και κάποια άλλη αρχή αρμόδια για την απαλλαγή, και πιστεύει ως εκ τούτου ότι είναι αναγκαία η αναθεώρηση όλων των κειμένων που αντίκεινται στην αρχή αυτή·

               2.

               θεωρεί πολύτιμο τον πίνακα 1 της έκθεσης του Ελεγκτικού συνεδρίου που εισήχθη για πρώτη φορά κατά την διαδικασία απαλλαγής 2003, ο οποίος συνοψίζει τις εξουσίες και αρμοδιότητες, τη διοίκηση, τους πόρους, τις δραστηριότητες του Ιδρύματος και τις υπηρεσίες που αυτό παρέχει· σημειώνει ότι οι πληροφορίες που περιέχονται στον πίνακα 1 δίδονται από το Ίδρυμα· ζητεί από το Ελεγκτικό Συνέδριο να επαληθεύσει το περιεχόμενο του πίνακα 1·

               3.

               εμμένει ότι παράλληλα προς τη δαπάνη των πόρων κατά τρόπο ορθό οι εξαρτημένες υπηρεσίες πρέπει επίσης να προσπαθούν να δαπανούν τους πόρους κατά τον αποτελεσματικότερο δυνατόν τρόπο· καλεί το Ελεγκτικό Συνέδριο να εξετάσει τη δυνατότητα να επεκτείνει τις ειδικές ετήσιες εκθέσεις του στους εξαρτημένους οργανισμούς για να περιλάβει εξέταση των επιδόσεων και των επιτεύξεων των στόχων· στο πλαίσιο αυτό, και ακολουθώντας τα ψηφίσματά του σχετικά με την απαλλαγή του 2003, το Κοινοβούλιο επιμένει ότι θα πρέπει να ληφθούν υπόψη τα εξής: πρέπει να αποφευχθεί, στο μέτρο του δυνατού, η αλληλεπικάλυψη του έργου των οργανισμών, είναι αναγκαία η αποσαφήνιση των μέτρων που έχουν σχεδιασθεί για τη βελτίωση της διαφάνειας και της επικοινωνίας με τους πολίτες, ενώ, ταυτόχρονα, η Κοινότητα θα πρέπει να αναλάβει θετική δράση σε όλα τα επίπεδα όσον αφορά τις προσλήψεις, την κατάρτιση και την ανάθεση αρμοδιοτήτων·

               4.

               σημειώνει ότι οι κοινοτικοί οργανισμοί δεν έχουν πάντοτε καλή εικόνα ή θετική αντιμετώπιση από τον τύπο και ότι πολλοί από αυτούς δεν αξίζουν αυτή την αρνητική αντιμετώπισή τους· υπογραμμίζει ότι αυτό θα πρέπει να γίνει γνωστό στους πολίτες της ΕΕ και ότι θα πρέπει να χρησιμοποιηθεί κάθε κατάλληλο μέσον ώστε να εξηγούνται, κάθε φορά που είναι αναγκαίο, οι λόγοι ύπαρξης και τα επιτεύγματα των κοινοτικών οργανισμών· καλεί την Επιτροπή να δραστηριοποιηθεί προς την κατεύθυνση αυτή, με όποιον τρόπο κρίνει αναγκαίο·

               5.

               σημειώνει ότι η διεύρυνση της Ευρωπαϊκής Ένωσης το 2004 επηρέασε με πολλούς τρόπους τις δομές και τις λειτουργικές ρυθμίσεις των κοινοτικών οργανισμών και ότι πολλοί από τους οργανισμούς αυτούς επισημαίνουν τις συνέπειες αυτές στις εκθέσεις δραστηριοτήτων τους, συγκεντρώνοντας ιδιαίτερα την προσοχή τους στην αύξηση του αριθμού των διοικητικών υπαλλήλων· καλεί την Επιτροπή να αξιολογήσει τα πραγματικά ή υποτιθέμενα προβλήματα και να προτείνει τις απαιτούμενες ρυθμιστικές αλλαγές·

               6.

               σημειώνει ότι η Επιτροπή έχει δεσμευθεί να προωθήσει την εναρμόνιση του τρόπου με τον οποίο παρουσιάζονται οι εκθέσεις δραστηριοτήτων που αφορούν τις γενικές διευθύνσεις της· ζητεί να προωθηθεί ο ίδιος στόχος όσον αφορά τις εκθέσεις δραστηριοτήτων των κοινοτικών οργανισμών, οι οποίες παρουσιάζουν σημαντικές διαφοροποιήσεις, όσον αφορά το περιεχόμενό τους· καλεί την Επιτροπή να επισημάνει στους κοινοτικούς οργανισμούς ποιες πληροφορίες και δείκτες δραστηριοτήτων θα πρέπει να περιλαμβάνουν στις εκθέσεις τους·

               7.

               σημειώνει ότι η διαπίστωση από το Ελεγκτικό Συνέδριο ότι το 37 % των πιστώσεων που είναι εκ μεταφοράς στο 2005 σχετίζονται με αναλήψεις υποχρεώσεων που συνήφθησαν τον Δεκέμβριο 2004 και ότι η πλειονότητα εξ αυτών σχετίζονται με συμβάσεις για την εκπόνηση μελετών κατά το 2005· υπενθυμίζει στο Ίδρυμα την αρχή του ενιαυσίου του προϋπολογισμού και το παροτρύνει να σέβεται αυτή την αρχή για να επιτρέπει ορθή και διαφανή εκτέλεση των προϋπολογισμών που ορίζει η αρμόδια για τον προϋπολογισμό αρχή·

               8.

               χαιρετίζει τα μέτρα που έλαβε το Ίδρυμα προς βελτίωση της πληρότητας και της ορθής διαχείρισης της απογραφής υλικού ανταποκρινόμενο στις διαπιστώσεις του Ελεγκτικού Συνεδρίου·

               9.

               καλεί την Επιτροπή να βοηθήσει τους οργανισμούς να ακολουθήσουν όσο το δυνατόν πιο στενά το σχέδιο εργασίας που συμφωνήθηκε για το επερχόμενο έτος επιτρέποντας τον σωστό σχεδιασμό και εκτέλεση των δραστηριοτήτων και ειδικότερα την αποφυγή σημαντικών, της τελευταίας στιγμής αλλαγών στον φόρτο εργασίας·

               10.

               ζητεί από την Επιτροπή να βελτιώσει τις συνέργειες μεταξύ οργανισμών καθιστώντας τη συνεργασία αποδοτικότερη, αποφεύγοντας την αλληλεπικάλυψη προσπαθειών και αντιμετωπίζοντας τις αδυναμίες, ιδίως όσον αφορά κοινούς τομείς όπως η κατάρτιση, η διεξοδική εκτέλεση των κοινοτικών πολιτικών, η χρήση των πλέον πρόσφατων συστημάτων διαχείρισης και η επίλυση προβλημάτων που έχουν σχέση με την ορθή διαχείριση του προϋπολογισμού.

      (1)  ΕΕ C 269 της 28.10.2005, σ. 40.

      (2)  ΕΕ C 332 της 28.12.2005, σ. 82.

      (3)  EE L 248 της 16.9.2002, σ. 1.

      (4)  EE L 139 της 30.5.1975, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1111/2005 (EE L 184 της 15.7.2005, σ. 1).

      (5)  ΕΕ L 357 της 31.12.2002, σ. 72. Κανονισμός όπως τροποποιήθηκε από τον κανονισμό (EΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).


Avis juridique important

|

32002D0130

2002/130/ΕΚ: Απόφαση του Συμβουλίου, της 17ης Δεκεμβρίου 2001, για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δραστηριοτήτων και του χρηματικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Πρασίνου Ακρωτηρίου όσον αφορά την αλιεία στα ανοικτά του Πρασίνου Ακρωτηρίου, για την περίοδο από την 1η Ιουλίου 2001 έως τις 30 Ιουνίου 2004

Επίσημη Εφημερίδα αριθ. L 047 της 19/02/2002 σ. 0022 - 0023

Απόφαση του Συμβουλίουτης 17ης Δεκεμβρίου 2001για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δραστηριοτήτων και του χρηματικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Πρασίνου Ακρωτηρίου όσον αφορά την αλιεία στα ανοικτά του Πρασίνου Ακρωτηρίου, για την περίοδο από την 1η Ιουλίου 2001 έως τις 30 Ιουνίου 2004(2002/130/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2,την πρόταση της Επιτροπής,Εκτιμώντας τα ακόλουθα:(1) Η Κοινότητα και η Δημοκρατία του Πρασίνου Ακρωτηρίου προέβησαν σε διαπραγματεύσεις για τον καθορισμό των τροποποιήσεων ή συμπληρώσεων που πρέπει να επέλθουν στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Πράσινου Ακρωτηρίου σχετικά με την αλιεία στα ανοικτά του Πρασίνου Ακρωτηρίου(1).(2) Μετά τις εν λόγω διαπραγματεύσεις, στις 7 Ιουνίου 2001 μονογραφήθηκε ένα νέο πρωτόκολλο για τον καθορισμό των αλιευτικών δραστηριοτήτων και του χρηματικού ανταλλάγματος που προβλέπονται στη συμφωνία.(3) Με το πρωτόκολλο αυτό, οι αλιείς της Κοινότητας διαθέτουν αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία του Πρασίνου Ακρωτηρίου για την περίοδο από την 1η Ιουλίου 2001 έως τις 30 Ιουνίου 2004.(4) Για να εξασφαλισθεί η συνέχιση των δραστηριοτήτων αλιείας των κοινοτικών σκαφών, είναι απαραίτητο να εγκριθεί το εν λόγω πρωτόκολλο, το συντομότερο δυνατόν. Για το λόγο αυτό, μονογραφήθηκε συμφωνία από τα δύο μέρη υπό μορφήν ανταλλαγής επιστολών που προβλέπει την προσωρινή εφαρμογή του μονογραφηθέντος πρωτοκόλλου από την 1η Ιουλίου 2001.(5) Θα πρέπει να εγκριθεί η εν λόγω συμφωνία, υπό την επιφύλαξη οριστικής αποφάσης δυνάμει του άρθρου 37 της συνθήκης.(6) Είναι σκόπιμο να καθοριστεί η μέθοδος κατανομής των αλιευτικών δυνατοτήτων μεταξύ των κρατών μελών,ΑΠΟΦΑΣΙΖΕΙ:Άρθρο 1Η συμφωνία υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δραστηριοτήτων και του χρηματικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Πρασίνου Ακρωτηρίου, όσον αφορά την αλιεία στα ανοικτά του Πρασίνου Ακρωτηρίου, για την περίοδο από την 1η Ιουλίου 2001 έως τις 30 Ιουνίου 2004, εγκρίνεται εξ ονόματος της Κοινότητας.Τα κείμενα της συμφωνίας υπό μορφήν ανταλλαγής επιστολών και του πρωτοκόλλου επισυνάπτονται στην παρούσα απόφαση.Άρθρο 2Οι αλιευτικές δυνατότητες που καθορίζονται στο πρωτόκολλο κατανέμονται μεταξύ των κρατών μελών ως εξής:>ΘΕΣΗ ΠΙΝΑΚΑ>Εάν οι αιτήσεις αδειών αυτών των κρατών μελών δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.Άρθρο 3Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών, δεσμεύοντας την Κοινότητα.Βρυξέλλες, 17 Δεκεμβρίου 2001.Για το ΣυμβούλιοΟ ΠρόεδροςA. Neyts-Uyttebroeck(1) ΕΕ L 212 της 9.8.1990, σ. 3.


Avis juridique important

|

32003D0505

2003/505/ΕΚ: Απόφαση του Συμβουλίου, της 30ής Ιουνίου 2003, για το διορισμό ενός αναπληρωματικού μέλους της Επιτροπής των Περιφερειών

Επίσημη Εφημερίδα αριθ. L 172 της 10/07/2003 σ. 0015 - 0015

Απόφαση του Συμβουλίουτης 30ής Ιουνίου 2003για το διορισμό ενός αναπληρωματικού μέλους της Επιτροπής των Περιφερειών(2003/505/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της γερμανικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου, της 22ας Ιανουαρίου 2002, για το διορισμό των τακτικών και αναπληρωματικών μελών της Επιτροπής των Περιφερειών.(2) Ότι, μετά τη λήξη της θητείας του κ. Udo MIENTUS, η οποία γνωστοποιήθηκε στο Συμβούλιο στις 13 Ιουνίου 2003, έμεινε κενή μία θέση αναπληρωματικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΟ κ. Christian WULFF, πρωθυπουργός του ομόσπονδου κρατιδίου της Κάτω Σαξωνίας, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Udo MIENTUS για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 30 Ιουνίου 2003.Για το ΣυμβούλιοΟ ΠρόεδροςΓ. Παπανδρέου


title: Απόφαση (ΕΕ) 2017/884 του Συμβουλίου, της 22ας Μαΐου 2017, για τον διορισμό ενός τακτικού μέλους, έπειτα από πρόταση του Βασιλείου της Σουηδίας, στην Επιτροπή των Περιφερειών

text:
               24.5.2017

               EL

               Επίσημη Εφημερίδα της Ευρωπαϊκής Ένωσης

               L 135/21

         ΑΠΌΦΑΣΗ (ΕΕ) 2017/884 ΤΟΥ ΣΥΜΒΟΥΛΊΟΥ
   της 22ας Μαΐου 2017
   για τον διορισμό ενός τακτικού μέλους, έπειτα από πρόταση του Βασιλείου της Σουηδίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της σουηδικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020. Την 20ή Ιουλίου 2015 με την απόφαση (ΕΕ) 2015/1203 του Συμβουλίου (4) η κ. Lotta HÅKANSSON HARJU αντικαταστάθηκε από την κ. Anna LJUNGDELL ως τακτικό μέλος.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας της κ. Anna LJUNGDELL,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται τακτικό μέλος στην Επιτροπή των Περιφερειών για το εναπομένον διάστημα της τρέχουσας θητείας, δηλαδή έως τις 25 Ιανουαρίου 2020:

               —

               η κ. Camilla JANSON, Ledamot i kommunfullmäktige, Upplands-Bro kommun.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 22 Μαΐου 2017.

            Για το Συμβούλιο

            Ο Πρόεδρος

         E. BARTOLO

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).

      (4)  Απόφαση (ΕΕ) 2015/1203 του Συμβουλίου, της 20ής Ιουλίου 2015, για τον διορισμό τριών τακτικών μελών και έξι αναπληρωματικών μελών από τη Σουηδία στην Επιτροπή των Περιφερειών (ΕΕ L 195 της 23.7.2015, σ. 44).


title: 2011/709/: Απόφαση του Συμβουλίου, της 20ής Οκτωβρίου 2011 , για τη σύναψη της συμφωνίας μεταξύ της Ευρωπαϊκής Ένωσης και των Ηνωμένων Πολιτειών του Μεξικού σχετικά με ορισμένες πτυχές των αεροπορικών υπηρεσιών

text:
               29.10.2011

               EL

               Επίσημη Εφημερίδα της Ευρωπαϊκής Ένωσης

               L 283/25

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 20ής Οκτωβρίου 2011
   για τη σύναψη της συμφωνίας μεταξύ της Ευρωπαϊκής Ένωσης και των Ηνωμένων Πολιτειών του Μεξικού σχετικά με ορισμένες πτυχές των αεροπορικών υπηρεσιών
   (2011/709/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής 'Ενωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 6 στοιχείο α) και το άρθρο 218 παράγραφος 8 πρώτο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα εξής:

               (1)

               Με την απόφαση της 5ης Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες για την αντικατάσταση ορισμένων διατάξεων υφιστάμενων διμερών συμφωνιών από μία συμφωνία σε ενωσιακό επίπεδο.

               (2)

               Η Επιτροπή έχει διαπραγματευθεί, εξ ονόματος της 'Ενωσης, συμφωνία με τις Ηνωμένες Πολιτείες του Μεξικού σχετικά με ορισμένες πτυχές των αεροπορικών υπηρεσιών («η συμφωνία»), σύμφωνα με τους μηχανισμούς και τις οδηγίες του παραρτήματος της απόφασης του Συμβουλίου της 5ης Ιουνίου 2003.

               (3)

               Η συμφωνία υπογράφηκε, εξ ονόματος της Ένωσης, στις15 Δεκεμβρίου 2010, υπό την επιφύλαξη της σύναψής της σε μεταγενέστερη ημερομηνία, σύμφωνα με την απόφαση 2011/94/ΕΕ του Συμβουλίου (1).

               (4)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής 'Ενωσης και των Ηνωμένων Πολιτειών του Μεξικού σχετικά με ορισμένες πτυχές των αεροπορικών υπηρεσιών («η συμφωνία») εγκρίνεται εξ ονόματος της 'Ενωσης (2).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδιο(-α) να προβεί(-ούν) στην κοινοποίηση που προβλέπεται στο άρθρο 7 παράγραφος 1 της συμφωνίας.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 20 Οκτωβρίου 2011.

            Για το Συμβούλιο

            Ο Πρόεδρος

         M. SAWICKI

      (1)  EE L 38 της 12.2.2011, σ. 33.

      (2)  Η συμφωνία δημοσιεύθηκε στην ΕΕ L 38 της 12.2.2011, σ. 34 μαζί με την απόφαση υπογραφής.


title: Απόφαση του διοικητικού συμβουλίου της Ευρωπόλ, της 18ης Απριλίου 2014 , για την τροποποίηση της απόφασης του Διοικητικού Συμβουλίου της Ευρωπόλ, της 16ης Νοεμβρίου 1999 , σχετικά με την έγκριση των όρων και διαδικασιών που καθόρισε η Ευρωπόλ όσον αφορά τους φόρους που επιβάλλονται στις αποδοχές και λοιπές αμοιβές των υπαλλήλων της Ευρωπόλ, υπέρ της Ευρωπόλ

text:
               5.7.2014

               EL

               Επίσημη Εφημερίδα της Ευρωπαϊκής Ένωσης

               C 211/10

         ΑΠΌΦΑΣΗ ΤΟΥ ΔΙΟΙΚΗΤΙΚΟΫ ΣΥΜΒΟΥΛΊΟΥ ΤΗΣ ΕΥΡΩΠΌΛ
   της 18ης Απριλίου 2014
   για την τροποποίηση της απόφασης του Διοικητικού Συμβουλίου της Ευρωπόλ, της 16ης Νοεμβρίου 1999, σχετικά με την έγκριση των όρων και διαδικασιών που καθόρισε η Ευρωπόλ όσον αφορά τους φόρους που επιβάλλονται στις αποδοχές και λοιπές αμοιβές των υπαλλήλων της Ευρωπόλ, υπέρ της Ευρωπόλ
   (2014/C 211/05)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΟΛ,
   Έχοντας υπόψη την απόφαση του Συμβουλίου, της 6ης Απριλίου 2009, για την ίδρυση Ευρωπαϊκής Αστυνομικής Υπηρεσίας («Ευρωπόλ») (1) (στο εξής «απόφαση Ευρωπόλ»), και ιδίως το άρθρο 57 παράγραφος 5, το άρθρο 62 και το άρθρο 63,
   Έχοντας υπόψη το πρωτόκολλο βάσει του άρθρου Κ.3 της Συνθήκης για την Ευρωπαϊκή Ένωση και του άρθρου 41 παράγραφος 3 της σύμβασης Ευρωπόλ σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της (2), και ιδίως το άρθρο 10,
   Έχοντας υπόψη την απόφαση του διοικητικού συμβουλίου, της 16ης Νοεμβρίου 1999, σχετικά με την έγκριση των όρων και διαδικασιών που καθόρισε η Ευρωπόλ όσον αφορά του φόρους που επιβάλλονται στις αποδοχές και λοιπές αμοιβές των υπαλλήλων της Ευρωπόλ, υπέρ της Ευρωπόλ (3),
   Έχοντας υπόψη την απόφαση του διοικητικού συμβουλίου της Ευρωπόλ, της 14ης Οκτωβρίου 2010, για την τροποποίηση της απόφασης του διοικητικού συμβουλίου της Ευρωπόλ της 16ης Νοεμβρίου 1999 όσον αφορά του φόρους που επιβάλλονται στις αποδοχές και λοιπές αμοιβές των υπαλλήλων της Ευρωπόλ, υπέρ της Ευρωπόλ, και σχετικά με την έγκριση των όρων και διαδικασιών που καθορίσθηκαν από την Ευρωπόλ για αναπροσαρμογή των ποσών τα οποία αναφέρονται στο παράρτημα της εν λόγω απόφασης (στο εξής «απόφαση του διοικητικού συμβουλίου») (4),
   Εκτιμώντας τα ακόλουθα:

               (1)

               Σύμφωνα με το άρθρο 57 παράγραφος 5 της απόφασης Ευρωπόλ, ο κανονισμός υπηρεσιακής κατάστασης (ΚΥΚ) του προσωπικού της Ευρωπόλ (5) και άλλα συναφή μέσα εξακολουθούν να ισχύουν για τα μέλη του προσωπικού που δεν προσλαμβάνονται σύμφωνα με το άρθρο 57 παράγραφος 2 της απόφασης Ευρωπόλ.

               (2)

               Το άρθρο 57 παράγραφος 5 της απόφασης Ευρωπόλ ορίζει ότι, κατά παρέκκλιση από το κεφάλαιο 5 του κανονισμού υπηρεσιακής κατάστασης του προσωπικού της Ευρωπόλ, το ποσοστό της ετήσιας προσαρμογής των αποδοχών που αποφασίζεται από το Συμβούλιο σύμφωνα με το άρθρο 65 του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων (6) ισχύει και για το προσωπικό της Ευρωπόλ.

               (3)

               Η ετήσια προσαρμογή των αποδοχών, η οποία προβλέπεται στο άρθρο 57 παράγραφος 5 της απόφασης Ευρωπόλ, εφαρμόστηκε για πρώτη φορά από την Ευρωπόλ με αναδρομική ισχύ από την 1η Ιουλίου 2009 (7), σύμφωνα με τα αριθμητικά στοιχεία που παρατίθενται στον κανονισμό (ΕΕ, Ευρατόμ) αριθ. 1190/2010 του Συμβουλίου (8).

               (4)

               Το άρθρο 57 παράγραφος 5 της απόφασης Ευρωπόλ δεν εφαρμόζεται στους φόρους που επιβάλλονται υπέρ της Ευρωπόλ στις αποδοχές και τις λοιπές αμοιβές των υπαλλήλων της Ευρωπόλ οι οποίοι υπάγονται στον κανονισμό υπηρεσιακής κατάστασης των υπαλλήλων της Ευρωπόλ.

               (5)

               Ο φόρος που εφαρμόζεται στους υπαλλήλους της Ευρωπόλ οι οποίοι υπάγονται στον κανονισμό υπηρεσιακής κατάστασης των υπαλλήλων της Ευρωπόλ πρέπει να τροποποιηθεί προκειμένου να αντικατοπτρίζει την προσαρμογή των αποδοχών, η οποία εφαρμόσθηκε βάσει του άρθρου 57 παράγραφος 5 της απόφασης Ευρωπόλ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με ισχύ από 1ης Ιουλίου 2009:

               —

               Η τιμή που αναφέρεται στην πρώτη πρόταση του άρθρου 4 του παραρτήματος της απόφασης του διοικητικού συμβουλίου της Ευρωπόλ της 16ης Νοεμβρίου 1999 αντικαθίσταται από την τιμή των 121,33 ευρώ.

               —

               Οι τιμές σε ευρώ του πίνακα που περιλαμβάνεται στο άρθρο 4 του παραρτήματος της απόφασης του διοικητικού συμβουλίου της Ευρωπόλ της 16ης Νοεμβρίου 1999 αντικαθίστανται από τις ακόλουθες:

                           —

                           8 % για ποσά από 121,33 ευρώ έως 2 137,14 ευρώ

                           —

                           10 % για ποσά από 2 137,15 ευρώ έως 2 943,59 ευρώ

                           —

                           12,5 % για ποσά από 2 943,60 ευρώ έως 3 373,50 ευρώ

                           —

                           15 % για ποσά από 3 373,51 ευρώ έως 3 831,12 ευρώ

                           —

                           17,5 % για ποσά από 3 831,13 ευρώ έως 4 261,07 ευρώ

                           —

                           20 % για ποσά από 4 261,08 ευρώ έως 4 677,81 ευρώ

                           —

                           22,5 % για ποσά από 4 677,82 ευρώ έως 5 107,74 ευρώ

                           —

                           25 % για ποσά από 5 107,75 ευρώ έως 5 524,49 ευρώ

                           —

                           27,5 % για ποσά από 5 524,50 ευρώ έως 5 954,41 ευρώ

                           —

                           30 % για ποσά από 5 954,42 ευρώ έως 6 371,16 ευρώ

                           —

                           32,5 % για ποσά από 6 371,17 ευρώ έως 6 801,09 ευρώ

                           —

                           35 % για ποσά από 6 801,10 ευρώ έως 7 218,49 ευρώ

                           —

                           40 % για ποσά από 7 218,50 ευρώ έως 7 648,45 ευρώ

                           —

                           45 % για ποσά άνω των 7 648,46 ευρώ.

         Άρθρο 2
   Το άρθρο 1 και το παράρτημα της απόφασης του διοικητικού συμβουλίου της Ευρωπόλ, της 14ης Οκτωβρίου 2010, για την τροποποίηση της απόφασης του διοικητικού συμβουλίου της Ευρωπόλ της 16ης Νοεμβρίου 1999, καταργούνται με την παρούσα απόφαση.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα απόφαση τίθεται σε ισχύ από την επομένη της έγκρισής της από το διοικητικό συμβούλιο.

      Χάγη, 18 Απριλίου 2014.

         John O’MAHONEY

            Πρόεδρος του διοικητικού συμβουλίου

      (1)  ΕΕ L 121 της 15.5.2009, σ. 37.

      (2)  ΕΕ C 221 της 19.7.1997, σ. 2.

      (3)  ΕΕ C 65 της 28.2.2001, σ. 6.

      (4)  ΕΕ C 37 της 5.2.2011, σ. 8.

      (5)  Πράξη του Συμβουλίου, της 3ης Δεκεμβρίου 1998, για την έγκριση του κανονισμού υπηρεσιακής κατάστασης του προσωπικού της Ευρωπόλ (ΕΕ C 26 της 30.1.1999, σ. 23).

      (6)  Κανονισμός (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (ΕΕ L 56 της 4.3.1968, σ. 1).

      (7)  Ανακοίνωση σχετικά με την προσαρμογή των βασικών μισθών και επιδομάτων που ισχύουν για τους υπαλλήλους της Ευρωπόλ που υπάγονται στον κανονισμό υπηρεσιακής κατάστασης των υπαλλήλων της Ευρωπόλ βάσει του άρθρου 57 παράγραφος 5 της απόφασης του Συμβουλίου με ισχύ από την 1η Ιουλίου 2009 και από την 1η Ιουλίου 2010 (βλέπε σελίδα … της παρούσας Επίσημης Εφημερίδας).

      (8)  Κανονισμός (ΕΕ, Ευρατόμ) αριθ. 1190/2010 του Συμβουλίου, της 13ης Δεκεμβρίου 2010, για την τροποποίηση του κανονισμού 1296/2009 του Συμβουλίου, της 23ης Δεκεμβρίου 2009, για την αναπροσαρμογή των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ L 333 της 17.12.2010, σ. 1).


Avis juridique important

|

31999D0330

Απόφαση της Ευρωπαϊκής Κεντρικής Τράπεζας, της 9ης Ιουνίου 1998, σχετικά με την έγκριση των όρων απασχόλησης του προσωπικού της Ευρωπαϊκής Κεντρικής Τράπεζας, όπως τροποποιήθηκε στις 31 Μαρτίου 1999 (ΕΚΤ/1998/4)

Επίσημη Εφημερίδα αριθ. L 125 της 19/05/1999 σ. 0032 - 0032

ΑΠΟΦΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣτης 9ης Ιουνίου 1998σχετικά με την έγκριση των όρων απασχόλησης του προσωπικού της Ευρωπαϊκής Κεντρικής Τράπεζας, όπως τροποποιήθηκε στις 31 Μαρτίου 1999(ΕΚΤ/1998/4)(1999/330/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη:το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο "καταστατικό"), και ιδίως τα άρθρα 36.1 και 47.2 πέμπτη περίπτωση,την πρόταση της εκτελεστικής επιτροπής της Ευρωπαϊκής Κεντρικής Τράπεζας (ΕΚΤ),τη συμβολή του γενικού συμβουλίου της ΕΚΤ,τη γνώμη της επιτροπής προσωπικού του Ευρωπαϊκού Νομισματικού Ιδρύματος,Εκτιμώντας:(1) ότι, σύμφωνα με το καταστατικό, το διοικητικό συμβούλιο της ΕΚΤ, έπειτα από πρόταση της εκτελεστικής επιτροπής της ΕΚΤ, αναλαμβάνει το καθήκον καθορισμού των όρων απασχόλησης του προσωπικού της ΕΚΤ·(2) ότι οι όροι απασχόλησης πρέπει να περιλαμβάνουν τους κανόνες οι οποίοι, σε συνδυασμό με τις συμβάσεις εργασίας, διέπουν τις εργασιακές σχέσεις μεταξύ της ΕΚΤ και του προσωπικού της·(3) ότι οι όροι απασχόλησης πρέπει να καθοριστούν κατά τρόπο ώστε να εξασφαλίζεται για την ΕΚΤ η πρόσληψη προσωπικού το οποίο ανταποκρίνεται στα υψηλότερα πρότυπα ανεξαρτησίας, ικανοτήτων, αποδοτικότητας και ακεραιότητας και επιλέγεται από το ευρύτερο δυνατό γεωγραφικό φάσμα μεταξύ των υπηκόων των κρατών μελών της Ευρωπαϊκής Ένωσης, και, παράλληλα, να παρέχεται στο προσωπικό η δυνατότητα εκτέλεσης των καθηκόντων του υπό συνθήκες που εξασφαλίζουν τη μέγιστη αποδοτικότητα·(4) ότι οι όροι απασχόλησης έχουν ως στόχο την προαγωγή της ίσης μεταχείρισης, της βεβαιότητας δικαίου, της διαφάνειας και της αποτελεσματικότητας·(5) ότι, σύμφωνα με την πολιτική διαφάνειας που ακολουθεί η ΕΚΤ, οι όροι απασχόλησης του προσωπικού της ΕΚΤ κοινοποιούνται σε όλα τα ενδιαφερόμενα μέρη,ΑΠΟΦΑΣΙΖΕΙ:Άρθρο 1Οι όροι απασχόλησης του προσωπικού της ΕΚΤ εγκρίνονται με την παρούσα.Άρθρο 2Για την πληροφόρηση όλων των ενδιαφερομένων μερών, αντίτυπα των όρων απασχόλησης του προσωπικού της ΕΚΤ διατίθενται, κατόπιν αίτησης, από την ΕΚΤ(1).Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Φρανκφούρτη επί του Μάιν, 31 Μαρτίου 1999.Ο πρόεδρος της ΕΚΤWillem F. DUISENBERG(1) Ευρωπαϊκή Κεντρική Τράπεζα, Γενική Διεύθυνση Διοίκησης και Προσωπικού, Postfach 16 03 19, D-60066 Frankkfurt am Main.


title: Απόφαση 2014/385/ΚΕΠΠΑ του Συμβουλίου, της 23ης Ιουνίου 2014 , για την παράταση της εντολής του ειδικού εντεταλμένου της Ευρωπαϊκής Ένωσης για τα ανθρώπινα δικαιώματα

text:
               24.6.2014

               EL

               Επίσημη Εφημερίδα της Ευρωπαϊκής Ένωσης

               L 183/66

         ΑΠΌΦΑΣΗ 2014/385/ΚΕΠΠΑ ΤΟΥ ΣΥΜΒΟΥΛΊΟΥ
   της 23ης Ιουνίου 2014
   για την παράταση της εντολής του ειδικού εντεταλμένου της Ευρωπαϊκής Ένωσης για τα ανθρώπινα δικαιώματα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 25 Ιουνίου 2012, το Συμβούλιο εξέδωσε το στρατηγικό πλαίσιο της ΕΕ για τα ανθρώπινα δικαιώματα και τη δημοκρατία και το σχέδιο δράσης της ΕΕ για τα ανθρώπινα δικαιώματα και τη δημοκρατία.

               (2)

               Στις 25 Ιουλίου 2012, το Συμβούλιο εξέδωσε την απόφαση 2012/440/ΚΕΠΠΑ (1) για τον διορισμό του κ. Σταύρου ΛΑΜΠΡΙΝΙΔΗ ως ειδικού εντεταλμένου της Ευρωπαϊκής Ένωσης (EEEE) για τα ανθρώπινα δικαιώματα. Η εντολή του ΕΕΕΕ λήγει στις 30 Ιουνίου 2014.

               (3)

               Η εντολή του ΕΕΕΕ θα πρέπει να παραταθεί για ένα περαιτέρω χρονικό διάστημα 8 μηνών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   Η εντολή του κ. Σταύρου ΛΑΜΠΡΙΝΙΔΗ ως ΕΕΕΕ για τα ανθρώπινα δικαιώματα παρατείνεται μέχρι τις 28 Φεβρουαρίου 2015. Το Συμβούλιο μπορεί να αποφασίσει ότι η εντολή του ΕΕΕΕ θα λήξει ενωρίτερα, βάσει αξιολόγησης της Επιτροπής Πολιτικής και Ασφάλειας (ΕΠΑ) και κατόπιν πρότασης της Υπάτης Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους στόχους πολιτικής της Ένωσης σχετικά με τα ανθρώπινα δικαιώματα, όπως προβλέπεται στη Συνθήκη, στον Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και στο στρατηγικό πλαίσιο της ΕΕ για τα ανθρώπινα δικαιώματα και τη δημοκρατία και στο σχέδιο δράσης της ΕΕ για τα ανθρώπινα δικαιώματα και τη δημοκρατία:

               α)

               ενίσχυση της αποτελεσματικότητας, της παρουσίας και της προβολής της Ένωσης για την προστασία και προαγωγή των ανθρωπίνων δικαιωμάτων παγκοσμίως, κυρίως με στενότερη συνεργασία της Ένωσης και πολιτικό διάλογο με τις τρίτες χώρες, τους αρμόδιους εταίρους, τις επιχειρήσεις, την κοινωνία των πολιτών, τους διεθνείς και περιφερειακούς οργανισμούς καθώς επίσης και με δράση στα σχετικά διεθνή φόρουμ·

               β)

               διεύρυνση της συνεισφοράς της Ένωσης στην ενίσχυση της δημοκρατίας και εδραίωσης των θεσμών, του κράτους δικαίου, της χρηστής διακυβέρνησης, του σεβασμού των ανθρωπίνων δικαιωμάτων και των θεμελιωδών ελευθεριών παγκοσμίως·

               γ)

               βελτίωση της συνοχής της δράσης της Ένωσης για τα ανθρώπινα δικαιώματα και ενσωμάτωση των ανθρωπίνων δικαιωμάτων σε όλους τους τομείς της εξωτερικής δράσης της Ένωσης.

         Άρθρο 3
   Εντολή
   Για την επίτευξη των στόχων πολιτικής, η εντολή του ΕΕΕΕ συνίσταται στα εξής:

               α)

               να συμβάλει στην εφαρμογή της πολιτικής ανθρωπίνων δικαιωμάτων της Ένωσης, ιδίως του στρατηγικού πλαισίου της ΕΕ για τα ανθρώπινα δικαιώματα και τη δημοκρατία και του σχεδίου δράσης της ΕΕ για τα ανθρώπινα δικαιώματα και τη δημοκρατία, μεταξύ άλλων με εκπόνηση σχετικών συστάσεων·

               β)

               να συμβάλει στην εφαρμογή των κατευθυντήριων γραμμών της Ένωσης, των εργαλείων και σχεδίων δράσης για τα ανθρώπινα δικαιώματα και το διεθνές ανθρωπιστικό δίκαιο·

               γ)

               να ενισχύσει τον διάλογο με τις κυβερνήσεις των τρίτων χωρών και τους διεθνείς και περιφερειακούς οργανισμούς για τα ανθρώπινα δικαιώματα, καθώς και με τις οργανώσεις της κοινωνίας των πολιτών και άλλους σχετικούς φορείς, προκειμένου να εξασφαλιστεί η αποτελεσματικότητα και η προβολή της πολιτικής της Ένωσης για τα ανθρώπινα δικαιώματα·

               δ)

               να βελτιώσει τη συνοχή και τη συνέπεια των πολιτικών και των δράσεων της Ένωσης σε θέματα προστασίας και προαγωγής των ανθρωπίνων δικαιωμάτων, συμβάλλοντας κυρίως στην εκπόνηση των σχετικών πολιτικών της Ένωσης.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία της ΥΕ.
   2.   Η ΕΠΑ διατηρεί προνομιούχο δεσμό με τον ΕΕΕΕ και είναι το κύριο σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών της ΥΕ.
   3.   Ο ΕΕΕΕ εργάζεται σε πλήρη συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα αρμόδια τμήματά της, προκειμένου να εξασφαλιστεί η συνοχή και συνέπεια των σχετικών εργασιών τους σε θέματα ανθρωπίνων δικαιωμάτων.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από 1ης Ιουλίου 2014 έως τις 28 Φεβρουαρίου 2015, ανέρχεται σε 550 000 EUR.
   2.   Το ποσό δημοσιονομικής αναφοράς για την επόμενη περίοδο του ΕΕΕΕ για τα ανθρώπινα δικαιώματα αποφασίζεται από το Συμβούλιο.
   3.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   4.   Η διαχείριση των δαπανών αποτελεί το αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση ομάδας. Η ομάδα περιλαμβάνει την εμπειρογνωμοσύνη σε ειδικά ζητήματα πολιτικής, όπως απαιτείται από την εντολή. Ο ΕΕΕΕ ενημερώνει αμέσως το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του εν λόγω αποσπασμένου προσωπικού καλύπτονται από το κράτος μέλος, το ενδιαφερόμενο θεσμικό όργανο της Ένωσης ή την ΕΥΕΔ, αντίστοιχα. Οι εμπειρογνώμονες που αποσπώνται από τα κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το διεθνές συμβασιούχο προσωπικό έχει την ιθαγένεια ενός κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί υπέρ του συμφέροντος της εντολής του ΕΕΕΕ.
   Άρθρο 7
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τις στοιχειώδεις προδιαγραφές που θεσπίσθηκαν με την απόφαση 2013/488/ΕΕ του Συμβουλίου (2).
   Άρθρο 8
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή, η ΕΥΕΔ και η Γενική Γραμματεία του Συμβουλίου εξασφαλίζουν στον ΕΕΕΕ την πρόσβαση σε κάθε σχετική πληροφορία
   2.   Οι αντιπροσωπίες της Ένωσης και οι διπλωματικές αντιπροσωπίες των κρατών μελών παρέχουν, εφόσον χρειάζεται, υλικοτεχνική υποστήριξη προς τον ΕΕΕΕ.
   Άρθρο 9
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του Τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή και ανάλογα με την κατάσταση της ασφάλειας στην εκάστοτε χώρα, για την ασφάλεια του συνόλου του προσωπικού υπό την άμεση εξουσία του, ιδίως δε:

               α)

               καταρτίζει ειδικό σχέδιο ασφάλειας, βάσει καθοδήγησης της ΕΥΕΔ, που περιλαμβάνει ειδικά υλικά, οργανωτικά και διαδικαστικά μέτρα ασφάλειας που διέπουν τη διαχείριση της ασφάλειας κινήσεων του προσωπικού προς τη γεωγραφική περιοχή, καθώς και εντός αυτής, και τη διαχείριση συμβάντων που αφορούν την ασφάλεια, σχέδιο έκτακτης ανάγκης και σχέδιο εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στη γεωγραφική περιοχή·

               γ)

               μεριμνά ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει κατάλληλη κατάρτιση όσον αφορά την ασφάλεια πριν ή μόλις φτάσουν στη γεωγραφική περιοχή, με βάση τις διαβαθμίσεις κινδύνου που έχουν ορισθεί για την εν λόγω περιοχή·

               δ)

               μεριμνά για την εφαρμογή όλων των εγκεκριμένων συστάσεων που διατυπώνονται στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των εκθέσεων προόδου και των εκθέσεων σχετικά με την εκτέλεση της εντολής, στην ΥΕ, στο Συμβούλιο και στην Επιτροπή.

         Άρθρο 10
   Υποβολή εκθέσεων
   Ο ΕΕΕΕ υποβάλλει τακτικά εκθέσεις στην ΥΕ και στην ΕΠΑ. Ο ΕΕΕΕ υποβάλλει επίσης έκθεση στις ομάδες εργασίες του Συμβουλίου, ιδίως στην ομάδα για τα ανθρώπινα δικαιώματα, ανάλογα με τις ανάγκες. Οι τακτικές εκθέσεις διανέμονται μέσω του δικτύου COREU. Ο ΕΕΕΕ μπορεί να υποβάλλει εκθέσεις προς το Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετέχει στη συνοπτική ενημέρωση του Ευρωπαϊκού Κοινοβουλίου.
   Άρθρο 11
   Συντονισμός
   1.   Ο ΕΕΕΕ συμβάλλει στην ενότητα, τη συνέπεια και την αποτελεσματικότητα της δράσης της Ένωσης και επιδιώκει να εξασφαλίσει ότι όλα τα μέσα της Ένωσης και οι δράσεις των κρατών μελών αναλαμβάνονται με συνέπεια προς επίτευξη των στόχων πολιτικής της Ένωσης. Ο ΕΕΕΕ συντονίζεται με τα κράτη μέλη και με την Επιτροπή, καθώς και με τους άλλους Ειδικούς Εντεταλμένους της Ευρωπαϊκής Ένωσης, ανάλογα με την περίπτωση. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπίες της Ένωσης.
   2.   Επιτοπίως, διατηρείται στενή επαφή με τους αρχηγούς των αντιπροσωπιών της Ένωσης, τους αρχηγούς αποστολής των κρατών μελών, καθώς και με τους αρχηγούς ή διοικητές των αποστολών και επιχειρήσεων κοινής εξωτερικής πολιτικής και πολιτικής ασφαλείας και με άλλους Ειδικούς Εντεταλμένους της Ευρωπαϊκής Ένωσης, ανάλογα με την περίπτωση, οι οποίοι. καταβάλλουν κάθε προσπάθεια προκειμένου να επικουρούν τον ΕΕΕΕ στην εκτέλεση της εντολής.
   3.   Ο ΕΕΕΕ έρχεται επίσης σε επαφή και επιδιώκει συμπληρωματικότητα και συνέργια με άλλους διεθνείς και περιφερειακούς παράγοντες και σε επιτελικό επίπεδο και επί τόπου. Ο ΕΕΕΕ επιδιώκει τακτικές επαφές με τις οργανώσεις της κοινωνίας των πολιτών και στα επιτελεία και επί τόπου.
   Άρθρο 12
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, το Συμβούλιο και στην Επιτροπή συγκεφαλαιωτική έκθεση για την εκτέλεση της εντολής μέχρι το τέλος του Νοεμβρίου 2014.
   Άρθρο 13
   Έναρξη ισχύος
   Η παρούσα απόφαση αρχίζει να ισχύει από την ημερομηνία έκδοσής της.
   Εφαρμόζεται από την 1η Ιουλίου 2014.

      Λουξεμβούργο, 23 Ιουνίου 2014.

            Για το Συμβούλιο

            H Πρόεδρος

         C. ASHTON

      (1)  ΕΕ L 200 της 27.7.2012, σ. 21.

      (2)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).


title: 2012/601/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με το κλείσιμο των λογαριασμών του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/297

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με το κλείσιμο των λογαριασμών του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2010
   (2012/601/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 2007/2004 του Συμβουλίου, της 26ης Οκτωβρίου 2004, για την ίδρυση ενός ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης (3), και ιδίως το άρθρο 30,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0133/2012),

               1.

               εγκρίνει το κλείσιμο των λογαριασμών του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης για το οικονομικό έτος 2010·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 39.

      (2)  ΕΕ L 248 της 16.9.2002, σ. 1.

      (3)  ΕΕ L 349 της 25.11.2004, σ. 1.

      (4)  ΕΕ L 357 της 31.12.2002, σ. 72.


Avis juridique important

|

32004D0395

2004/395/ΕΚ,Ευρατόμ: Απόφαση του Συμβουλίου, της 21ης Απριλίου 2004, για το διορισμό μέλους δανικής ιθαγένειας της Οικονομικής και Κοινωνικής Επιτροπής

Επίσημη Εφημερίδα αριθ. L 123 της 27/04/2004 σ. 0102 - 0102

Απόφαση του Συμβουλίουτης 21ης Απριλίου 2004για το διορισμό μέλους δανικής ιθαγένειας της Οικονομικής και Κοινωνικής Επιτροπής(2004/395/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,την απόφαση 2002/758/ΕΚ, Ευρατόμ του Συμβουλίου, της 17ης Σεπτεμβρίου 2002, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 2002 έως 20 Σεπτεμβρίου 2006,Εκτιμώντας ότι μετά την παραίτηση της κυρίας Elly KJEMS HOVE, η οποία γνωστοποιήθηκε στο Συμβούλιο στις 16 Ιανουαρίου 2004, έχει κενωθεί μια θέση μέλους στην προαναφερόμενη Επιτροπή,Έχοντας υπόψη την υποψηφιότητα που πρότεινε η δανική κυβέρνηση,Έχοντας λάβει τη γνώμη της Επιτροπής της Ευρωπαϊκής Ένωσης,ΑΠΟΦΑΣΙΖΕΙ:Άρθρο μόνοΟ κ. Henrik FALLESEN διορίζεται μέλος της Οικονομικής και Κοινωνικής Επιτροπής, σε αντικατάσταση της κυρίας Elly KJEMS HOVE και για το υπόλοιπο της θητείας της, δηλαδή έως τις 20 Σεπτεμβρίου 2006.Λουξεμβούργο, 21 Απριλίου 2004.Για το ΣυμβούλιοΟ ΠρόεδροςJ. Walsh


Avis juridique important

|

31977D0804

77/804/ΕΟΚ: Απόφαση του Συμβουλίου της 20ής Δεκεμβρίου 1977 περί παρεμβάσεως του Ευρωπαϊκού Κοινωνικού Ταμείου υπέρ των γυναικών

Επίσημη Εφημερίδα αριθ. L 337 της 27/12/1977 σ. 0014 - 0014

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Απόφαση της Επιτροπής, της 22ας Αυγούστου 2017, σχετικά με τις αργίες του έτους 2019 για τα θεσμικά όργανα της Ευρωπαϊκής Ένωσης

text:
               23.8.2017

               EL

               Επίσημη Εφημερίδα της Ευρωπαϊκής Ένωσης

               C 279/3

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 22ας Αυγούστου 2017
   σχετικά με τις αργίες του έτους 2019 για τα θεσμικά όργανα της Ευρωπαϊκής Ένωσης
   (2017/C 279/03)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης και το καθεστώς που εφαρμόζεται στο λοιπό προσωπικό της Ευρωπαϊκής Ένωσης (ΚΛΠ), όπως καθορίζονται από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1), και ιδίως το άρθρο 61, καθώς και τα άρθρα 16 και 91 του ΚΛΠ,
   Έχοντας υπόψη την κοινή ρύθμιση που καθορίζει τον κατάλογο των αργιών των υπαλλήλων των Ευρωπαϊκών Κοινοτήτων, και ιδίως το άρθρο 1 παράγραφος 3,
   Εκτιμώντας τα ακόλουθα:

               (1)

               Δυνάμει του άρθρου 61 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης και των άρθρων 16 και 91 του ΚΛΠ, είναι αναγκαίο να εγκριθεί ο κατάλογος των αργιών του έτους 2019 οι οποίες χορηγούνται στους υπαλλήλους που υπηρετούν στις Βρυξέλλες και στο Λουξεμβούργο.

               (2)

               Το 2019, η Κυριακή του Πάσχα είναι η 21η Απριλίου.

               (3)

               Το 2019, η 24η Δεκεμβρίου είναι Δευτέρα.

               (4)

               Το Σώμα των Προϊσταμένων Διοίκησης γνωμοδότησε σχετικά με τον κατάλογο των αργιών του έτους 2019 στις 7 Ιουνίου 2017,

         ΑΠΟΦΑΣΙΖΕΙ:
   Άρθρο 1
   Οι αργίες του έτους 2019 για τα θεσμικά όργανα της Ευρωπαϊκής Ένωσης καθορίζονται για τις Βρυξέλλες και το Λουξεμβούργο.

               1η Ιανουαρίου

               Τρίτη, Πρωτοχρονιά

               2 Ιανουαρίου

               Τετάρτη, επομένη της Πρωτοχρονιάς

               18 Απριλίου

               Μεγάλη Πέμπτη

               19 Απριλίου

               Μεγάλη Παρασκευή

               22 Απριλίου

               Δευτέρα του Πάσχα

               1η Μαΐου

               Τετάρτη, Εργατική Πρωτομαγιά

               9 Μαΐου

               Πέμπτη, επέτειος της διακήρυξης του Robert Schuman

               30 Μαΐου

               Πέμπτη, της Αναλήψεως

               31 Μαΐου

               Παρασκευή, επομένη της Αναλήψεως

               10 Ιουνίου

               Δευτέρα της Πεντηκοστής (του Αγίου Πνεύματος)

               15 Αυγούστου

               Πέμπτη, Κοίμηση της Θεοτόκου

               1η Νοεμβρίου

               Παρασκευή, των Αγίων Πάντων

               24 Δεκεμβρίου
               έως
               31 Δεκεμβρίου

               Τρίτη
               Τρίτη

               6 ημέρες του τέλους του έτους

         Άρθρο 2
   Οι υπηρεσίες αρχίζουν να λειτουργούν και πάλι κανονικά από την Παρασκευή, 3 Ιανουαρίου 2020.
   Άρθρο 3
   Με την επιφύλαξη του τελικού ημερολογίου των αργιών του έτους 2020, η Τετάρτη 1η Ιανουαρίου και η Πέμπτη 2 Ιανουαρίου 2020 θεωρούνται αργίες του εν λόγω έτους.

      Βρυξέλλες, 22 Αυγούστου 2017.

            Για την Επιτροπή

         Günther H. OETTINGER

            Μέλος της Επιτροπής

      (1)  ΕΕ L 56 της 4.3.1968, σ. 1.


title: Απόφαση της Επιτροπής, της 21ης Ιουνίου 2012 , σχετικά με το διορισμό μελών της επιτροπής για τα ορφανά φάρμακα  Κείμενο που παρουσιάζει ενδιαφέρον για τον ΕΟΧ

text:
               22.6.2012

               EL

               Επίσημη Εφημερίδα της Ευρωπαϊκής Ένωσης

               C 182/8

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Ιουνίου 2012
   σχετικά με το διορισμό μελών της επιτροπής για τα ορφανά φάρμακα
   (Κείμενο που παρουσιάζει ενδιαφέρον για τον ΕΟΧ)
   2012/C 182/05
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα (1), και ιδίως το άρθρο 4 παράγραφος 3,
   Έχοντας υπόψη τη σύσταση του Ευρωπαϊκού Οργανισμού Φαρμάκων της 1ης Φεβρουαρίου 2012,
   Εκτιμώντας τα ακόλουθα:

               (1)

               Η θητεία τεσσάρων μελών της επιτροπής για τα ορφανά φάρμακα, η οποία καλείται στο εξής «επιτροπή» και συνεστήθη δυνάμει του άρθρου 4 του κανονισμού (ΕΚ) αριθ. 141/2000, λήγει στις 30 Ιουνίου 2012. Ένα μέλος της επιτροπής, η θητεία του οποίου λήγει, είχε διοριστεί από την Επιτροπή βάσει σύστασης του Ευρωπαϊκού Οργανισμού Φαρμάκων. Τρία άλλα μέλη, των οποίων η θητεία λήγει, είχαν διοριστεί από την Επιτροπή για να εκπροσωπούν οργανώσεις ασθενών. Συνεπώς, είναι αναγκαίο να διοριστούν στην επιτροπή τέσσερα νέα μέλη.

               (2)

               Ο Ευρωπαϊκός Οργανισμός Φαρμάκων πρότεινε ένα άτομο για διορισμό.

               (3)

               Τα μέλη της επιτροπής θα πρέπει να διοριστούν για τριετή θητεία, η οποία αρχίζει την 1η Ιουλίου 2012,

         ΑΠΟΦΑΣΙΖΕΙ:
   Άρθρο 1
   Επαναδιορίζονται τα ακόλουθα μέλη της επιτροπής, ως εκπρόσωποι οργανώσεων ασθενών, για τριετή θητεία, από την 1η Ιουλίου 2012,

               Κα Lesley Claire GREENE,

               Κα Birthe BYSKOV HOLM,

               Δρ Marie Pauline EVERS.

         Άρθρο 2
   Κατόπιν εισηγήσεως του Ευρωπαϊκού Οργανισμού Φαρμάκων, διορίζεται το ακόλουθο μέλος της επιτροπής για τριετή θητεία, η οποία αρχίζει την 1η Ιουλίου 2012:
   Δρ Κατερίνα ΜΩΡΑΪΤΗ.

      Βρυξέλλες, 21 Ιουνίου 2012.

            Για την Επιτροπή

         John DALLI

            Μέλος της Επιτροπής

      (1)  ΕΕ L 18 της 22.1.2000, σ. 1.


Avis juridique important

|

31997D0120

97/120/ΕΚΑΧ: Απόφαση της Επιτροπής της 17ης Δεκεμβρίου 1996 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα για την περίοδο από 1ης Ιανουαρίου έως 30 Ιουνίου 1997

Επίσημη Εφημερίδα αριθ. L 045 της 15/02/1997 σ. 0040 - 0040

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1996 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα για την περίοδο από 1ης Ιανουαρίου έως 30 Ιουνίου 1997 (97/120/ΕΚΑΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,Μετά από διαβουλεύσεις με τη συμβουλευτική επιτροπή και με την ομόφωνη συγκατάθεση του Συμβουλίου,Εκτιμώντας ότι η Επιτροπή ολοκλήρωσε τη διαπραγμάτευση συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα, για την περίοδο από 1ης Ιανουαρίου έως 30 Ιουνίου 1997,ΑΠΟΦΑΣΙΖΕΙ:Άρθρο μόνο 1. Εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα, για την περίοδο από 1ης Ιανουαρίου έως 30 Ιουνίου 1997.2. Το κείμενο της συμφωνίας (1) επισυνάπτεται στην παρούσα απόφαση.Βρυξέλλες, 17 Δεκεμβρίου 1996.Για την ΕπιτροπήLeon BRITTANΑντιπρόεδρος(1) Βλέπε σελίδα 41 της παρούσας Επίσημης Εφημερίδας.


title: Απόφαση της Επιτροπής, της 6ης Μαρτίου 2014 , για την επικαιροποίηση του παραρτήματος της νομισματικής σύμβασης μεταξύ της Ευρωπαϊκής Ένωσης και του κράτους της Πόλεως του Βατικανού

text:
               12.3.2014

               EL

               Επίσημη Εφημερίδα της Ευρωπαϊκής Ένωσης

               C 73/29

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 6ης Μαρτίου 2014
   για την επικαιροποίηση του παραρτήματος της νομισματικής σύμβασης μεταξύ της Ευρωπαϊκής Ένωσης και του κράτους της Πόλεως του Βατικανού
   2014/C 73/06
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη νομισματική σύμβαση της 17ης Δεκεμβρίου 2009 μεταξύ της Ευρωπαϊκής Ένωσης και του κράτους της Πόλεως του Βατικανού, και ιδίως το άρθρο 8 παράγραφος 3,
   Εκτιμώντας τα ακόλουθα:

               (1)

               Το άρθρο 8 της νομισματικής σύμβασης μεταξύ της Ευρωπαϊκής Ένωσης και της Πόλεως του Βατικανού (εφεξής «η νομισματική σύμβαση») απαιτεί από την Πόλη του Βατικανού να εφαρμόζει τις πράξεις της Ένωσης όσον αφορά τους κανόνες σχετικά με τα χαρτονομίσματα και κέρματα ευρώ, την πρόληψη της νομιμοποίησης εσόδων από παράνομες δραστηριότητες, καθώς και την πρόληψη της απάτης και της παραχάραξης ρευστών και μη ρευστών μέσων πληρωμής, μεταλλίων και μαρκών και όσον αφορά τις υποχρεώσεις υποβολής στατιστικών στοιχείων. Κατάλογος των εν λόγω πράξεων περιλαμβάνεται στο παράρτημα της νομισματικής σύμβασης.

               (2)

               Η επικαιροποίηση του παραρτήματος θα πρέπει να πραγματοποιείται σύμφωνα με το άρθρο 8 παράγραφος 3 της νομισματικής σύμβασης, η οποία προβλέπει ότι το παράρτημα πρέπει να τροποποιείται από την Επιτροπή κάθε έτος προκειμένου να λαμβάνονται υπόψη οι νέες σχετικές νομικές πράξεις και κανόνες της ΕΕ, καθώς και οι τροποποιήσεις όσων ήδη ισχύουν. Βάσει της παρούσας διάταξης, μία πράξη είναι παρωχημένη και πέντε νέες πράξεις της Ένωσης που εμπίπτουν στο πεδίο εφαρμογής του άρθρου 8 παράγραφος 1 της νομισματικής σύμβασης, εγκρίθηκαν και πρέπει να συμπεριληφθούν στο παράρτημα.

               (3)

               Η σύσταση 2009/23/ΕΚ της Επιτροπής, της 19 Δεκεμβρίου 2008, για τη θέσπιση κοινών κατευθυντηρίων γραμμών όσον αφορά τις εθνικές όψεις και την έκδοση των κερμάτων ευρώ που προορίζονται για κυκλοφορία είναι παρωχημένη διότι ακυρώθηκε από τον κανονισμό (ΕΕ) αριθ. 651/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με την έκδοση των κερμάτων ευρώ.

               (4)

               Ο κανονισμός (ΕΕ) αριθ. 651/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με την έκδοση κερμάτων ευρώ έχει εκδοθεί.

               (5)

               Ο κανονισμός (ΕΕ) αριθ. 566/2012 του Συμβουλίου, της 18ης Ιουνίου 2012, για τροποποίηση του κανονισμού (ΕΚ) αριθ. 975/98 σχετικά με την ονομαστική αξία και τις τεχνικές προδιαγραφές των κερμάτων ευρώ για κυκλοφορία έχει εκδοθεί.

               (6)

               Η απόφαση ΕΚΤ/2012/19, της 7ης Σεπτεμβρίου 2012, που τροποποιεί την απόφαση ΕΚΤ/2010/14 σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία έχει εκδοθεί.

               (7)

               Η απόφαση ΕΚΤ/2013/10, της 19ης Απριλίου 2013, που τροποποιεί την απόφαση ΕΚΤ/2003/4 σχετικά με τις ονομαστικές αξίες, τις προδιαγραφές, την αναπαραγωγή, την ανταλλαγή και την απόσυρση των τραπεζογραμματίων ευρώ έχει εκδοθεί.

               (8)

               Η κατευθυντήρια γραμμή της Ευρωπαϊκής Κεντρικής Τράπεζας ΕΚΤ/2013/11, της 19ης Απριλίου 2013, που τροποποιεί την κατευθυντήρια γραμμή ΕΚΤ/2003/5 σχετικά με την εφαρμογή μέτρων κατά των προϊόντων παράνομης αναπαραγωγής τραπεζογραμματίων ευρώ και την ανταλλαγή και απόσυρση τραπεζογραμματίων ευρώ έχει εκδοθεί.

               (9)

               Συνεπώς, το παράρτημα της νομισματικής σύμβασης πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Το παράρτημα της νομισματικής σύμβασης μεταξύ της Ευρωπαϊκής Ένωσης και του κράτους της Πόλεως του Βατικανού αντικαθίσταται από το παράρτημα της παρούσας απόφασης.
   Η παρούσα απόφαση αρχίζει να ισχύει την εικοστή ημέρα από τη δημοσίευσή της Επίσημης Εφημερίδας της Ευρωπαϊκής Ένωσης.

      Βρυξέλλες, 6 Μαρτίου 2014.

            Για την Επιτροπή

            Ο Πρόεδρος

         José Manuel BARROSO

      ΠΑΡΑΡΤΗΜΑ

                  Εφαρμοστέες νομικές διατάξεις

                  Ημερομηνία εφαρμογής

                  Πρόληψη της νομιμοποίησης εσόδων από παράνομες δραστηριότητες

                  Οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15)

                     Τροποποιήθηκε με:
                  Οδηγία 2008/20/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008 (ΕΕ L 76 της 19.3.2008, σ. 46)

                     Συμπληρώθηκε με:

                              Οδηγία 2006/70/ΕΚ της Επιτροπής, της 1ης Αυγούστου 2006, για τη θέσπιση μέτρων εφαρμογής της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου όσον αφορά τον ορισμό του πολιτικώς εκτεθειμένου προσώπου και τα τεχνικά κριτήρια για την εφαρμογή της απλουστευμένης δέουσας επιμέλειας ως προς τον πελάτη και την εφαρμογή της εξαίρεσης σε περιπτώσεις άσκησης χρηματοπιστωτικής δραστηριότητας σε περιστασιακή ή πολύ περιορισμένη βάση (ΕΕ L 214 της 4.8.2006, σ. 29)

                              Κανονισμός (ΕΚ) αριθ. 1781/2006 του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006, περί των πληροφοριών για τον πληρωτή που συνοδεύουν τις μεταφορές χρηματικών ποσών (ΕΕ L 345 της 8.12.2006, σ. 1)

                              Κανονισμός (ΕΚ) αριθ. 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα (ΕΕ L 309 της 25.11.2005, σ. 9)

                              Απόφαση-πλαίσιο 2001/500/ΔΕΥ του Συμβουλίου, της 26ης Ιουνίου 2001, για το ξέπλυμα χρήματος, τον προσδιορισμό, τον εντοπισμό, τη δέσμευση, την κατάσχεση και τη δήμευση των οργάνων και των προϊόντων του εγκλήματος (ΕΕ L 182 της 5.7.2001, σ. 1)

                  31.12.2010

                  Πρόληψη της απάτης και της παραχάραξης

                  Κανονισμός (ΕΚ) αριθ. 1338/2001 του Συμβουλίου, της 28ης Ιουνίου 2001, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (ΕΕ L 181 της 4.7.2001, σ. 6)

                     Τροποποιήθηκε με:

                  Κανονισμός (ΕΚ) αριθ. 44/2009 της 18ης Δεκεμβρίου 2008 (ΕΕ L 17 της 22.1.2009, σ. 1)

                  31.12.2010

                  Κανονισμός (ΕΚ) αριθ. 2182/2004 του Συμβουλίου, της 6ης Δεκεμβρίου 2004, σχετικά με τα μετάλλια και τις μάρκες που προσομοιάζουν με τα κέρματα ευρώ (ΕΕ L 373 της 21.12.2004, σ. 1)

                     Τροποποιήθηκε με:

                  Κανονισμός (ΕΚ) αριθ. 46/2009 της 18ης Δεκεμβρίου 2008 (ΕΕ L 17 της 22.1.2009, σ. 5)

                  31.12.2010

                  Απόφαση-πλαίσιο 2000/383/ΔΕΥ του Συμβουλίου, της 29ης Μαΐου 2000, για την ενίσχυση της προστασίας από την παραχάραξη ενόψει της εισαγωγής του ευρώ με την επιβολή ποινών και άλλων κυρώσεων, ΕΕ L 140 της 14.6.2000, σ. 1.

                     Τροποποιήθηκε με:

                  Απόφαση-πλαίσιο 2001/888/ΔΕΥ του Συμβουλίου, της 6 Δεκεμβρίου 2001 (ΕΕ L 329 της 14.12.2001, σ. 3).

                  31.12.2010

                  Απόφαση 2001/923/ΕΚ του Συμβουλίου, της 17ης Δεκεμβρίου 2001, για τη θέσπιση προγράμματος δράσης στον τομέα των ανταλλαγών, της συνδρομής και της κατάρτισης για την προστασία του ευρώ από την παραχάραξη και την κιβδηλεία (πρόγραμμα «Pericles») (ΕΕ L 339 της 21.12.2001, σ. 50)

                     Τροποποιήθηκε με:

                              Απόφαση 2006/75/ΕΚ του Συμβουλίου της 30ής Ιανουαρίου 2006 (ΕΕ L 36 της 8.2.2006, σ. 40).

                              Απόφαση 2006/849/ΕΚ του Συμβουλίου, της 20ής Νοεμβρίου 2006 (ΕΕ L 330 της 28.11.2006, σ. 28).

                     Συμπληρώθηκε με:

                  Απόφαση 2001/887/ΔΕΥ του Συμβουλίου, της 6ης Δεκεμβρίου 2001, σχετικά με την προστασία του ευρώ από την παραχάραξη και την κιβδηλεία (ΕΕ L 329 της 14.12.2001, σ. 1)

                  31.12.2010

                  Απόφαση-πλαίσιο 2001/413/ΔΕΥ του Συμβουλίου, της 28ης Μαΐου 2001, για την καταπολέμηση της απάτης και της πλαστογραφίας που αφορούν τα μέσα πληρωμής πλην των μετρητών (ΕΕ L 149 της 2.6.2001, σ. 1)

                  31.12.2010

                  Κανόνες για τα τραπεζογραμμάτια και κέρματα ευρώ

                  Κανονισμός (ΕΚ) αριθ. 651/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με την έκδοση κερμάτων ευρώ (EE L 201 της 27.7.2012, σ. 135).

                  31.12.2013 (1)

                  Κανονισμός (ΕΚ) αριθ. 975/98 του Συμβουλίου, της 3ης Μαΐου 1998, για την ονομαστική αξία και τις τεχνικές προδιαγραφές των κερμάτων σε ευρώ που πρόκειται να κυκλοφορήσουν (ΕΕ L 139 της 11.5.1998, σ. 6).

                  31.12.2010

                     Τροποποιήθηκε με:

                              Κανονισμός (ΕΚ) αριθ. 423/1999 της 22ας Φεβρουαρίου 1999 (ΕΕ L 52 της 27.2.1999, σ. 2)

                              Κανονισμός (ΕΚ) αριθ. 566/2012 του Συμβουλίου, της 18ης Ιουνίου 2012 (ΕΕ L 169 της 29.6.2012, σ. 8)

                  31.12.2013 (1)

                  Συμπεράσματα του Συμβουλίου της 10ης Μαΐου 1999 για το σύστημα ελέγχου της ποιότητας των κερμάτων σε ευρώ

                  31.12.2010

                  Συμπεράσματα του Συμβουλίου της 23ης Νοεμβρίου 1998 και της 5ης Νοεμβρίου 2002 για τα συλλεκτικά νομίσματα

                  31.12.2010

                  Ανακοίνωση της Επιτροπής, της 22ας Οκτωβρίου 2001, σχετικά με την προστασία του δικαιώματος πνευματικής ιδιοκτησίας όσον αφορά την παράσταση της κοινής όψης των κερμάτων ευρώ [COM(2001) 600 τελικό], ΕΕ C 318 της 13.11.2001, σ. 3.

                  31.12.2010

                  Κατευθυντήρια γραμμή ΕΚΤ/2003/5 της Ευρωπαϊκής Κεντρικής Τράπεζας, της 20ής Μαρτίου 2003, σχετικά με την εφαρμογή μέτρων κατά των προϊόντων παράνομης αναπαραγωγής τραπεζογραμματίων ευρώ και την ανταλλαγή και απόσυρση των τραπεζογραμματίων ευρώ, (ΕΕ L 78 της 25.3.2003, σ. 20).

                  31.12.2010

                     Τροποποιήθηκε με:

                  Κατευθυντήρια γραμμή ΕΚΤ/2013/11 της Ευρωπαϊκής Κεντρικής Τράπεζας της 19 Απριλίου 2013 (ΕΕ L 118 της 30.4.2013, σ. 43)

                  31.12.2014 (1)

                  Απόφαση ΕΚΤ/2003/4 της Ευρωπαϊκής Κεντρικής Τράπεζας, της 20ής Μαρτίου 2003, σχετικά με τις ονομαστικές αξίες, τις προδιαγραφές, την αναπαραγωγή, την ανταλλαγή και την απόσυρση των τραπεζογραμματίων ευρώ, (ΕΕ L 78 της 25.3.2003, σ. 16).

                  31.12.2010

                     Τροποποιήθηκε με:

                  Απόφαση ΕΚΤ/2013/10 της Ευρωπαϊκής Κεντρικής Τράπεζας της 19 Απριλίου 2013 (ΕΕ L 118 της 30.4.2013, σ. 37)

                  31.12.2014 (1)

                  Κανονισμός (ΕΕ) αριθ. 1210/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, σχετικά με την εξακρίβωση της γνησιότητας των κερμάτων ευρώ και τη διαχείριση κερμάτων ευρώ ακατάλληλων για κυκλοφορία (ΕΕ L 339 της 22.12.2010, σ. 1)

                  31.12.2012

                  Απόφαση ΕΚΤ/2010/14 της Ευρωπαϊκής Κεντρικής Τράπεζας, της 16ης Σεπτεμβρίου 2010, σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία (ΕΕ L 267 της 9.10.2010, σ. 1)

                  31.12.2012

                     Τροποποιήθηκε με:

                  Απόφαση ΕΚΤ/2012/19 της Ευρωπαϊκής Κεντρικής Τράπεζας, της 7 Σεπτεμβρίου 2012 (ΕΕ L 253 της 20.9.2012, σ. 19)

                  31.12.2013 (1)

         (1)  Η Μεικτή Επιτροπή συμφώνησε σχετικά με τις προθεσμίες αυτές δυνάμει του άρθρου 8, παράγραφος 4 της νομισματικής σύμβασης της 17ης Δεκεμβρίου 2009 μεταξύ της Ευρωπαϊκής Ένωσης και του κράτους της Πόλεως του Βατικανού.


title: 2011/606/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού της Εποπτικής Αρχής του Ευρωπαϊκού GNSS για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/232

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού της Εποπτικής Αρχής του Ευρωπαϊκού GNSS για το οικονομικό έτος 2009
   (2011/606/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της Εποπτικής Αρχής του Ευρωπαϊκού GNSS για το οικονομικό έτος 2009,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Εποπτικής Αρχής του Ευρωπαϊκού GNSS για το οικονομικό έτος 2009, συνοδευόμενη από τις απαντήσεις της Αρχής (1),
   έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 1321/2004 του Συμβουλίου, της 12ης Ιουλίου 2004, σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης (3), και ιδίως το άρθρο 12,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (A7-0103/2011),

               1.

               χορηγεί απαλλαγή στον εκτελεστικό διευθυντή της Εποπτικής Αρχής του Ευρωπαϊκού GNSS όσον αφορά την εκτέλεση του προϋπολογισμού της Αρχής για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή του Οργανισμού του ευρωπαϊκού GNSS (προηγουμένως «η Εποπτική Αρχή του Ευρωπαϊκού GNSS»), το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 114.

      (2)  ΕΕ L 248 της 16.9.2002, σ. 1.

      (3)  ΕΕ L 246 της 20.7.2004, σ. 1.

      (4)  ΕΕ L 357 της 31.12.2002, σ. 72.
    ---documentbreak---

               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/233

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   που περιέχει τις παρατηρήσεις οι οποίες αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του προϋπολογισμού της Εποπτικής Αρχής του Ευρωπαϊκού GNSS για το οικονομικό έτος 2009
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της Εποπτικής Αρχής του Ευρωπαϊκού GNSS για το οικονομικό έτος 2009,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Εποπτικής Αρχής του Ευρωπαϊκού GNSS για το οικονομικό έτος 2009, συνοδευόμενη από τις απαντήσεις της Αρχής (1),
   έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 1321/2004 του Συμβουλίου, της 12ης Ιουλίου 2004, σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης (3), και ιδίως το άρθρο 12,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (A7-0103/2011),

               Α.

               λαμβάνοντας υπόψη ότι η Εποπτική Αρχή του Ευρωπαϊκού GNSS κατέστη δημοσιονομικά αυτόνομη το 2006,

               Β.

               λαμβάνοντας υπόψη ότι το Ελεγκτικό Συνέδριο δήλωσε ότι αδυνατούσε να διαμορφώσει άποψη σχετικά με τους λογαριασμούς της Αρχής για το οικονομικό έτος 2007 και υπογράμμισε ότι η όλη αρχιτεκτονική του έργου Galileo ήταν υπό επανεξέταση το 2007 και ότι οι λογαριασμοί της Αρχής καταρτίστηκαν σε αβέβαιο νομικό περιβάλλον,

               Γ.

               λαμβάνοντας υπόψη ότι το Ελεγκτικό Συνέδριο περιέλαβε επιφυλάξεις στη δήλωση αξιοπιστίας όσον αφορά την αξιοπιστία των ετήσιων λογαριασμών για το οικονομικό έτος 2008 και τη νομιμότητα και κανονικότητα των υποκειμένων πράξεων, εφιστώντας την προσοχή σε ορισμένα σημεία,

               Δ.

               λαμβάνοντας υπόψη ότι στις 5 Μαΐου 2010 το Κοινοβούλιο χορήγησε απαλλαγή στον εκτελεστικό διευθυντή της Αρχής για την εκτέλεση του προϋπολογισμού της Αρχής για το οικονομικό έτος 2008 (5), στο δε συνοδευτικό ψήφισμα της απόφασης περί απαλλαγής, μεταξύ άλλων

                           —

                           εξέφραζε τη λύπη του για το ότι το Ελεγκτικό Συνέδριο στην έκθεσή του σχετικά με τους ετήσιους λογαριασμούς για το οικονομικό έτος 2008 εξέδωσε με επιφυλάξεις τη δήλωση αξιοπιστίας όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων,

                           —

                           εξέφραζε την ανησυχία του διότι, παρόλο που η Επιτροπή, βάσει του κανονισμού (ΕΚ) αριθ. 683/2008 (6), ανάλαβε από 1ης Ιανουαρίου 2009 την ευθύνη της διαχείρισης των πόρων και της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo), καμία δραστηριότητα και κανένα στοιχείο ενεργητικού δεν είχε μεταβιβαστεί στην Επιτροπή έως τα τέλη του 2008, ενώ η νέα κατανομή των αρμοδιοτήτων μεταξύ της Επιτροπής και της Αρχής δεν αντικατοπτριζόταν με σαφήνεια στους αντίστοιχους ετήσιους λογαριασμούς τους,

               Ε.

               λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2009 είναι αξιόπιστοι και ότι οι υποκείμενες πράξεις είναι νόμιμες και κανονικές,

               ΣΤ.

               λαμβάνοντας υπόψη ότι ο προϋπολογισμός της Αρχής για το 2009 ανερχόταν σε 44 400 000 ευρώ, ήτοι παρουσίασε μείωση κατά 64 % σε σχέση με το οικονομικό έτος 2008,

      Οικονομική και δημοσιονομική διαχείριση

               1.

               χαιρετίζει το ότι μετά την έναρξη της ισχύος του κανονισμού (ΕΚ) αριθ. 683/2008, η πλειονότητα των δραστηριοτήτων και των στοιχείων ενεργητικού που σχετίζονται με τα προγράμματα EGNOS και Galileo μεταβιβάσθηκαν στην Επιτροπή τον Δεκέμβριο του 2009· σημειώνει ότι το εναπομένον μέρος των δραστηριοτήτων και στοιχείων ενεργητικού έπρεπε να μεταβιβασθούν το 2010·

               2.

               σημειώνει τη δήλωση του Ελεγκτικού Συνεδρίου ότι για τη διαδικασία επιχορηγήσεων του «Προγράμματος-πλαίσιο 7/Galileo/1η πρόσκληση» (17 500 000 ευρώ) τα κριτήρια αποκλεισμού δεν δημοσιεύθηκαν ούτε επαληθεύθηκαν και ότι, όσον αφορά τα κριτήρια επιλεξιμότητας, η Αρχή δεν τεκμηρίωσε συστηματικά ότι είχε επαληθεύσει ότι τα κριτήρια τα οποία αφορούν τις μικρές και μεσαίες επιχειρήσεις ως δυνητικούς δικαιούχους που συμμετέχουν σε ένα από τα θέματα επληρούντο·

               3.

               σημειώνει επίσης ότι ο οριστικός προϋπολογισμός που δημοσίευσε η Αρχή στις 31 Μαρτίου 2010 δεν αντικατόπτριζε τον οριστικό προϋπολογισμό 2009 που είχε εγκρίνει το διοικητικό συμβούλιο και δεν περιείχε τα έσοδα του προϋπολογισμού· προτρέπει ως εκ τούτου την Αρχή να διορθώσει την κατάσταση και να γνωστοποιήσει στην αρμόδια για την απαλλαγή αρχή τη σχετική μεταβολή·

      Ανθρώπινοι πόροι

               4.

               εκφράζει τη λύπη του για τις ανεπάρκειες στις διαδικασίες επιλογής προσωπικού που υπονομεύουν τη διαφάνεια αυτών των διαδικασιών· σημειώνει πράγματι ότι το Ελεγκτικό Συνέδριο ανέφερε ότι όσον αφορά τις τέσσερις ελεγχθείσες διαδικασίες επιλογής προσωπικού, δεν υπήρχαν στοιχεία που να αποδεικνύουν ότι οι συντελεστές στάθμισης των κριτηρίων επιλογής και η ελάχιστη βαθμολογία που έπρεπε να συγκεντρώνουν οι υποψήφιοι για να κληθούν να συμμετάσχουν στις γραπτές δοκιμασίες και τις συνεντεύξεις είχαν καθοριστεί πριν από την έναρξη της διαδικασίας αξιολόγησης, ούτε υπήρχαν στοιχεία που να αποδεικνύουν ότι οι ερωτήσεις των γραπτών δοκιμασιών και των συνεντεύξεων είχαν οριστεί πριν από την κατάρτιση του καταλόγου επικρατέστερων υποψηφίων· καλεί επομένως την Αρχή να διορθώσει την κατάσταση επιφέροντας βελτιώσεις στις διαδικασίες επιλογής προσωπικού που εφαρμόζει·

               5.

               τονίζει επίσης την ανάγκη να διορθωθούν ανεπάρκειες που παραβιάζουν την αρχή της ίσης μεταχείρισης στην εφαρμογή των κριτηρίων επιλεξιμότητας στις διαδικασίες πρόσληψης στις οποίες μπορούν να συμμετέχουν τόσο εσωτερικοί όσο και εξωτερικοί υποψήφιοι· σημειώνει πράγματι από το Ελεγκτικό Συνέδριο ότι σε μία ελεγχθείσα διαδικασία πρόσληψης ένας υποψήφιος θεωρήθηκε επιλέξιμος μολονότι ευθύς εξαρχής της διαδικασίας είχε σαφώς διαπιστωθεί ότι δεν πληρούσε τα κριτήρια επιλογής ενώ ήταν εσωτερικός υποψήφιος·

      Εσωτερικός λογιστικός έλεγχος

               6.

               σημειώνει ότι η Υπηρεσία Εσωτερικού Ελέγχου (ΥΕΕ) διεξήγαγε τον εσωτερικό της έλεγχο τον Νοέμβριο του 2007 και τους ελέγχους που αποτελούν συνέχεια του ελέγχου αυτού τον Οκτώβριο του 2008 και τον Δεκέμβριο του 2009· σημειώνει ότι οι δύο εναπομένουσες σημαντικές συστάσεις της ΥΕΕ που δεν έχουν ακόμη υλοποιηθεί σχετίζονται με θέσεις και καθήκοντα ευαίσθητου χαρακτήρα·

               7.

               παραπέμπει, όσον αφορά τις περαιτέρω παρατηρήσεις οριζόντιου χαρακτήρα που συνοδεύουν την απόφασή του περί απαλλαγής, στο ψήφισμά του της 10ης Μαΐου 2011 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

      (1)  ΕΕ C 338 της 14.12.2010, σ. 114.

      (2)  ΕΕ L 248 της 16.9.2002, σ. 1.

      (3)  ΕΕ L 246 της 20.7.2004, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 252 της 25.9.2010, σ. 218.

      (6)  Κανονισμός (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τη συνέχιση της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo) (ΕΕ L 196 της 24.7.2008, σ. 1).

      (7)  Κείμενα που εγκρίθηκαν, P7_TA(2011)0163 (βλέπε σελίδα 269 της παρούσας Επίσημης Εφημερίδας).


Avis juridique important

|

31994D0179

94/179/Ευρατόμ: Απόφαση του Συμβουλίου της 21ης Μαρτίου 1994 για την τροποποίηση της απόφασης 77/270/Ευρατόμ περί εξουσιοδοτήσεως της Επιτροπής να συνάπτει δάνεια Ευρατόμ με σκοπό τη συμμετοχή στη χρηματοδότηση της βελτίωσης του βαθμού ασφάλειας και αποτελεσματικότητας των πυρηνικών σταθμών ορισμένων τρίτων χωρών

Επίσημη Εφημερίδα αριθ. L 084 της 29/03/1994 σ. 0041 - 0043 Φινλανδική ειδική έκδοση: Κεφάλαιο 10 τόμος 1 σ. 0076  Σουηδική ειδική έκδοση: Κεφάλαιο 10 τόμος 1 σ. 0076

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Μαρτίου 1994 για την τροποποίηση της απόφασης 77/270/Ευρατόμ περί εξουσιοδοτήσεως της Επιτροπής να συνάπτει δάνεια Ευρατόμ με σκοπό τη συμμετοχή στη χρηματοδότηση της βελτίωσης του βαθμού ασφάλειας και  αποτελεσματικότητας των πυρηνικών σταθμών ορισμένων τρίτων χωρών (94/179/Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 1, 2, 172 και 203,  την πρόταση της Επιτροπής (1),  τη γνώμη του Ευρωπαικού Κοινοβουλίου (2),  Εκτιμώντας:  ότι η Ευρωπαϊκή Κοινότητα Ατομικής Ενέργειας δημιουργήθηκε από ενδιαφέρον να θεσπιστούν συνθήκες ασφαλείας που αποκλείουν τους κινδύνους για τη ζωή και την υγεία των λαών- ότι τα κράτη μέλη επιθυμούσαν να συνδέσουν και άλλες χώρες στο έργο τους και να  συνεργασθούν με τους διεθνείς οργανισμούς που ασχολούνται με την ειρηνική ανάπτυξη της ατομικής ενέργειας- ότι, στο πλαίσιο της ομάδας των 24, η Κοινότητα και τα κράτη μέλη της ανέλαβαν συντονισμένη προσπάθεια για τη διεξαγωγή δράσεων με σκοπό την υποστήριξη της διαδικασίας μεταρρύθμισης που πραγματοποιείται στις χώρες της Κεντρικής και Ανατολικής Ευρώπης  καθώς και στην Κοινότητα των Ανεξάρτητων Κρατών (ΚΑΚ) και, αποφάσισαν να λάβουν μέτρα οικονομικής ενίσχυσης υπέρ των εν λόγω χωρών- ότι, προκειμένου η συντονισμένη αυτή προσπάθεια να καταστεί αποτελεσματικότερη, θα πρέπει να επιδιωχθεί η συνεργασία με  άλλους διεθνείς φορείς που επιδιώκουν τον ίδιο αυτό στόχο, έτσι ώστε να αποφευχθεί ο κατακερματισμός των αναγκαίων και χρηματοοικονομικών πόρων- την ανάγκη αναφοράς που υπάρχει στον τομέα της βελτίωσης της πυρηνικής ασφάλειας στην Κεντρική και Ανατολική Ευρώπη και στην ΚΑΚ, στο όραμα μιας συνεπούς στρατηγικής που θα περιλαμβάνει μια μακροπρόθεσμη προσέγγιση και θα λαμβάνει υπόψη, για κάθε  ενδιαφερόμενη χώρα, τους τεχνολογικούς παράγοντες, τον πολιτισμό και τις πρακτικές ασφάλειας, καθώς και το γενικό ενεργειακό ισοζύγιο- ότι ορισμένες από τις χώρες αυτές διαθέτουν πυρηνικές εγκαταστάσεις ανεπαρκούς επιπέδου ασφάλειας και ότι τα συμβάντα κατά τη λειτουργία τους είναι δυνατόν να έχουν επιπτώσεις για ολόκληρη την ήπειρο- ότι οι χώρες αυτές δεν μπορούν να εγκαταλείψουν τη  συνέχιση της εκμετάλλευσης της πυρηνικής ενέργειας- την ανάγκη να επανατοποθετηθεί το ζήτημα της πυρηνικής ασφάλειας στην προβληματική των συνολικών ενεργειακών επιλογών της Κεντρικής και Ανατολικής Ευρώπης και της ΚΑΚ, επισημαίνοντας σχετικά την έκθεση που επεξεργάστηκαν από κοινού τον Ιούνιο του 1993 η  Παγκόσμια Τράπεζα, ο Διεθνής Οργανισμός Ενέργειας (ΔΟΕ) και η Ευρωπαϊκή Τράπεζα Ανασυγκρότησης και Ανάπτυξης- ότι θα πρέπει να ζητηθεί επιμόνως από όλες τις χώρες που διαθέτουν εγκαταστάσεις για την πυρηνική παραγωγή ηλεκτρικής ενέργειας, να επικυρώσουν τις διεθνείς συμβάσεις περί αστικής ευθύνης ή να εγκρίνουν, για μια μεταβατική περίοδο, αντίστοιχες διατάξεις  δεσμευτικής ισχύος- ότι η Κοινότητα έχει καθήκον να διαθέσει τα απαιτούμενα μέσα που θα της επιτρέψουν να ανταποκριθεί στις προσδοκίες των λαών των κρατών μελών σε θέματα ασφάλειας και ποιότητας του περιβάλλοντος- ότι, ειδικότερα, σε ορισμένες χώρες της Κεντρικής και  Ανατολικής Ευρώπης καθώς και σε ορισμένα κράτη της ΚΑΚ, είναι αναγκαία η ανάληψη δράσεων για την προσαρμογή ορισμένων υπαρχουσών πυρηνικών εγκαταστάσεων ή, εν ανάγκη, για την αποξήλωση άλλων, η αναβάθμιση των οποίων δεν δικαιολογείται από τεχνική ή  οικονομική άποψη- ότι οι δράσεις που έχει αναλάβει η Κοινότητα για να βελτιώσει, στα πλαίσια των προγραμμάτων Phare και Tacis, το επίπεδο ασφάλειας των πυρηνικών εγκαταστάσεων, αφορούν, μεταξύ άλλων, μελέτες για τον εντοπισμό των αδύνατων σημείων και την υποβολή  προτάσεων για την αντιμετώπισή τους με κατάλληλες ενέργειες- ότι η τεχνική βοήθεια θα καταλήξει στην υποβολή προτάσεων για προγράμματα προσαρμογής ορισμένων εν λειτουργία ή υπό κατασκευή πυρηνικών εγκαταστάσεων, καθώς και παύσης λειτουργίας και  αποξήλωσης άλλων εγκαταστάσεων- ότι η ευόδωση αυτών των δράσεων αναπροσαρμογής εξυπηρετεί τα συμφέροντα της Κοινότητας- ότι οι επενδύσεις που συνεπάγεται η αναβάθμιση των πυρηνικών εγκαταστάσεων σε ορισμένες χώρες της Κεντρικής και Ανατολικής Ευρώπης καθώς και σε ορισμένα κράτη της ΚΑΚ έχουν ύψος απαγορευτικό για τις χώρες αυτές και ότι τα εν λόγω προβλήματα απαιτούν την  εξεύρεση λύσεων επειγόντως- ότι ενδείκνυται να χρησιμοποιηθεί ένα σημαντικό μέρος των διαθέσιμων χρηματοοικονομικών πόρων- ότι, για το σκοπό αυτό, ενδείκνυται να τροποποιηθεί η απόφαση 77/270/Ευρατόμ (3), η οποία εξουσιοδοτεί την Επιτροπή να συνάπτει δάνεια Ευρατόμ για τη  χρηματοδότηση επενδύσεων στον τομέα της πυρηνικής ενέργειας, ώστε να επεκταθεί το πεδίο εφαρμογής της σε ορισμένες χώρες που είναι δικαιούχες του προγράμματος Phare καθώς και σε ορισμένα κράτη της ΚΑΚ για να καταστεί δυνατή η βελτίωση του βαθμού  ασφαλείας και αποτελεσματικότητας των πυρηνικών τους σταθμών και, με τον τρόπο αυτό, να βελτιωθεί η προστασία του ανθρώπου και του περιβάλλοντος- ότι η απόφαση 77/271/Ευρατόμ (4), καθόρισε το ανώτατο όριο των δανείων Ευρατόμ σε 4 000 εκατομμύρια Ecu και ότι, στις 31 Δεκεμβρίου 1991, το ποσό των πράξεων που πραγματοποιήθηκαν, στο πλαίσιο του ανώτατου ορίου, ανερχόταν σε 2 876 εκατομμύρια Ecu- ότι,  λόγω της επιβράδυνσης του τομέα καθώς και της αλλαγής της σχετικής πολιτικής βούλησης σε ορισμένα κράτη μέλη, δεν θα υπάρχει, τα επόμενα χρόνια, μεγάλη ζήτηση γι' αυτές τις δυνατότητες χρηματοδότησης από τα πυρηνικά προγράμματα μέσα στην Κοινότητα- ότι οι δικαιούχες χώρες θα εγγυηθούν τα δάνεια που θα χορηγηθούν δυνάμει της παρούσας απόφασης και ότι, όταν τούτο κρίνεται σκόπιμο, θα προβλεφθούν επίσης και άλλες εγγυήσεις πρώτης τάξεως- ότι το ζήτημα της χρηματοδότησης της ασφάλειας είναι άρρηκτα συνδεδεμένο με μια συνεπή στρατηγική ενεργειακών επιλογών- ότι οι βραχυπρόθεσμες δράσεις είναι ανάγκη να συμπληρωθούν από τη σύσταση μεσοπρόθεσμων και μακροπρόθεσμων δανείων, ανταποκρινομένων σε μια συνεπή στρατηγική, που θα προβλέπει, ιδίως, την αντικατάσταση και την αποξήλωση των ολιγότερο αξιόπιστων  πυρηνικών σταθμών,  ΑΠΟΦΑΣΙΖΕΙ:   Άρθρο μόνο  Το άρθρο 1 της απόφασης 77/270/Ευρατόμ αντικαθίσταται από το ακόλουθο κείμενο:  "Άρθρο 1 Η Επιτροπή εξουσιοδοτείται να συνάπτει, εξ ονόματος της Ευρωπαϊκής Κοινότητας Ατομικής Ενέργειας (Ευρατόμ), εντός του ορίου των ποσών που καθορίζει το Συμβούλιο, δάνεια, το προϊόν των οποίων θα διατίθεται, υπό μορφή δανειοδοτήσεων, στη χρηματοδότηση,  στο εσωτερικό της Κοινότητας, επενδυτικών σχεδίων με αντικείμενο τη βιομηχανική παραγωγή ηλεκτρικής ενέργειας πυρηνικής προέλευσης καθώς και τις βιομηχανικές εγκαταστάσεις του κύκλου του καυσίμου.  Η Επιτροπή εξουσιοδοτείται επίσης να συνάπτει, εντός του ιδίου ορίου, τέτοια δάνεια, το προϊόν των οποίων θα διατίθεται, υπό μορφή δανειοδοτήσεων, στη χρηματοδότηση σχεδίων που προορίζονται να ενισχύσουν την ασφάλεια και την αποτελεσματικότητα των  πυρηνικών σταθμών των τρίτων χωρών που απαριθμούνται στο παράρτημα.  Για να είναι επιλέξιμα, τα σχέδια πρέπει:  - είτε να αφορούν πυρηνικούς σταθμούς ισχύος ή εγκαταστάσεις του κύκλου του καυσίμου, εν λειτουργία ή υπό κατασκευή, είτε να αποσκοπούν στην αποξήλωση εγκαταστάσεων η αναβάθμιση των οποίων είναι τεχνικά ή οικονομικά αδικαιολόγητη,  - να έχουν λάβει όλες τις απαιτούμενες άδειες, σε εθνικό επίπεδο, και ιδίως την έγκριση των αρχών ασφαλείας,  - να έχουν αποτελέσει αντικείμενο ευνοϊκής γνώμης της Επιτροπής από τεχνική και οικονομική άποψη.  Η Επιτροπή συνάπτει δάνεια μόνο στο πλαίσιο των αιτήσεων δανειοδότησης που της επιβάλλονται.  Οι σχετικές πράξεις δανειοδότησης και δανειοληψίας εκφράζονται στην ίδια νομισματική μονάδα και διεξάγονται υπό τους ίδιους όρους τόσο για την εξόφληση του κεφαλαίου όσο και για την πληρωμή των τόκων. Οι δαπάνες της Κοινότητας για τη σύναψη και την  εκτέλεση κάθε πράξης επιβαρύνουν τις δικαιούχες επιχειρήσεις." Βρυξέλλες, 21 Μαρτίου 1994.  Για το Συμβούλιο Ο Πρόεδρος Γ. ΠΑΠΑΝΤΩΝΙΟΥ  (1) ΕΕ αριθ. C 22 της 26. 1. 1993, σ. 11.  (2) ΕΕ αριθ. C 44 της 14. 2. 1994.  (3) ΕΕ αριθ. L 88 της 6. 4. 1977, σ. 9.  (4) ΕΕ αριθ. L 88 της 6. 4. 1977, σ. 11. Απόφαση όπως τροποποιήθηκε τελευταία από την απόφαση 90/212/Ευρατόμ (ΕΕ αριθ. L 112 της 3. 5. 1990, σ. 26).      ΠΑΡΑΡΤΗΜΑ   Κατάλογος των επιλέξιμων τρίτων χωρών  - Δημοκρατία της Βουλγαρίας - Δημοκρατία της Ουγγαρίας - Δημοκρατία της Λιθουανίας - Ρουμανία - Δημοκρατία της Σλοβενίας - Τσεχική Δημοκρατία - Σλοβακική Δημοκρατία - Ρωσική Ομοσπονδία - Δημοκρατία της Αρμενίας - Ουκρανία